Crimson Glory

Crimson Glory er et amerikansk progressiv metal-band, kjent for å ha brukt masker i sølv i begynnelsen av karrieren.


== Biografi ==
Bandet startet i Sarasota Florida i 1982 med gitaristene Jon Drenning og Ben Jackson, bassist Jeff Lords og trommeslager Dana Burnell. De fant etter hvert vokalist John Patrick McDonald som gikk under navnet «Midnight».
De øvde i fem år før de ga ut det selvtitulerte debutalbumet Crimson Glory på Par Records i 1986. 
For å skille seg ut i mengden av mange band som så like ut, så brukte de heldekkende sølvmasker i begynnelsen. Unntaket var Midnight som ikke hadde maske over munnen. Da maskene gjorde at det ble meget varmt under konserter kuttet de ned på størrelsen før de gikk på turne etter at de signerte med Roadrunner Records og ga ut oppfølgeralbumet Transcendence. Etter dette kuttet de ut maskene helt, og de hadde oppnådd å bli lagt merke til.
Etter dette bestemte Burnell og Jackson å forlate bandet. Burnell ble erstattet av Ravi Jakhotia i 1991, og stilen ble mer hardrock-basert med mer trommer istedenfor å være hovedsakelig basert på gitar som de to første musikkalbumene. Bandet signerte med Atlantic Records og ga ut sitt tredje album Strange and Beautiful. Før turneen sluttet Midnight i bandet, og forsvant fra musikkbransjen i nesten 10 år.
Drenning rekrutterte  vokalist David Van Landing som en erstatter for Midnight, for noe som ble en kortlivet turne. Bandet ble så flyttet til Arizona hvor Van Landing kom fra, og bandet ble omgruppert to ganger, under navnet «Crush» og «Erotic Liquid Culture». Under begge bandnavnene ble det gitt ut ett album, og disse er idag populære samleobjekter, da begge opplagene er utsolgt. Stilen på disse albumene er tilsvarende som fra Strange and Beautiful. I 1998 flyttet Drenning tilbake til Florida og igjenforente Crimson Glory. Jackson var tilbake og ny vokalist var Wade Black. Bandet ga ut albumet Astronomica i 1999 på Spitfire Records i USA og Rising Sun Records i Europa.
Bandet hadde så en pause hvor så bandet ble igjen omgruppert, men denne gangen med alle de originale medlemmene. Bandet signerte så med Black Lotus Records. Etter en kort stund forlot Midnight igjen bandet i 2007, og ble atter igjen erstattet med Wade Black. Plateselskapet gikk så konkurs, og det ble igjen stille fra bandet. Drenning gikk tilbake til skolen for å fortsette sin utdannelse. 
Midnight døde av lever- og nyresvikt 8. juli 2009 på et sykehus med familien, venner og bandmedlemmene ved sin side. Bandet bestemte seg for å atter komme sammen igjen, og spilte på ProgPower USA festivalen til minne om Midnight. Det ble i april 2010 kjent at Todd La Torre var blitt med i bandet som ny vokalist, og bandet turnerte Europa våren 2011 for å feire debutalbumets 25-årsjubileum.


== Diskografi ==
Studioalbum1986: Crimson Glory
1988: Transcendence
1991: Strange and Beautiful
1999: Astronomica
1999: The Official Demo Series Vol. 8Singler1986: Dream Dancer (utgitt senere på Crimson Glory 2008-utgivelsen)
1988: Lady of Winter (fra Transcendence)
1989: Lonely (fra Transcendence)
1991: Song For Angels (fra Strange and Beautiful)
1991: The Chant (fra Strange and Beautiful)EP-er2000: War of the Worlds


== Medlemmer ==
NåværendeTodd La Torre – Vokal (2010-idag)
Jon Drenning – Gitar (1982-idag)
Ben Jackson – Gitar (1982-1990, 1999-idag)
Jeff Lords – Bassgitar (1982-idag)
Dana Burnell – Slagverk (1982-1989, 2005-idag)TidligereMidnight – Vokal (1986-1991, 2005-2007)
Wade Black – Vokal (1999-2000, 2007-2010)
Ravi Jakhotia – Slagverk (1991–1992)
Steve Wacholz – Slagverk (1999)
David Van Landing – Vokal (1993–1994)
Jesse «Martillo» Rojas – Slagverk (2000, 2006-2007) (kun som konsertmusiker)
John Zahner – Keyboard (1989) (kun som konsertmusiker)


== Se også ==
Crush
Parish
Ben Jackson Group


== Eksterne lenker ==
Offisielt nettsted 
(en) Crimson Glory – kategori av bilder, video eller lyd på Commons 
(en) Crimson Glory på Discogs 
(en) Crimson Glory på MusicBrainz 
(en) Crimson Glory på Encyclopaedia Metallum 
(en) Crimson Glory på Spotify 
(en) Crimson Glory på Songkick 
(en) Crimson Glory på Last.fm 
(en) Crimson Glory på Genius — sangtekster 
(en) Crimson Glory på AllMusic 
Crimson Glory på Facebook 
Crimson Glory på Myspace 
(en) Crimson Glory på MySpace
(en) Crimson Glory hos Encyclopaedia Metallum